|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásenie prírodnej rezervácie (PR) Vydrica bude mať dlhodobý pozitívny vplyv na prírodné hodnoty, ktoré sú predmetom ochrany. Ochranou prirodzených procesov a prirodzeného vývoja prírodných spoločenstiev na dotknutom území bude zabezpečená ochrana prioritného biotopu európskeho významu Ls1.3 Jaseňovo-jelšové podhorské lužné lesy, biotopu národného významu Ls2.1 Dubovo-hrabové lesy karpatské a biotopov európskeho významu Ls5.1 Bukové a jedľovo-bukové kvetnaté lesy a Ls5.2 Kyslomilné bukové lesy. Bude tiež zabezpečená ochrana dvoch biotopov prioritných druhov európskeho významu fuzáč alpský (*Rosalia alpina*) a rak riavový *(Austropotamobius torrentium*) ako aj biotopov druhov európskeho významu pásikavec (*Cordulegaster heros*) a kováčik fialový (*Limoniscus violaceus*).  Vyhlásením PR budú pozitívne ovplyvnené aj biotopy ďalších druhov európskeho a národného významu: salamandra škvrnitá (*Salamandra salamandra*), skokan štíhly (*Rana dalmatina*), skokan hnedý (*Rana temporaria*), užovka stromová (*Zamenis longissimus*), slepúch lámavý (*Anguis fragilis*), uchaňa čierna (*Barbastella barbastellus*), večernica pozdná (*Eptesicus serotinus*), netopier veľký (*Myotis myotis/blythi*), raniak hrdzavý (*Nyctalus noctula*), večernica malá (*Pipistrellus pipistrellus*), bocian čierny (*Ciconia nigra*), včelár lesný (*Pernis apivorus*), žlna sivá (*Picus canus*), tesár čierny (*Dryocopus martius*), ďateľ prostredný (*Dendrocopos medius*), ďateľ bielochrbtý (*Dendrocopos leucotos*), muchárik bielokrký (*Ficedula albicollis*), muchárik malý (*Ficedula parva*), muchár sivý (*Muscicapa striata*).  Rovnako pozitívny vplyv bude aj vyhlásenie ochranného pásma PR Vydrica. Vplvyy na jednotlivé zložky životného prostredia sú uvedené nižšie:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Vydrica a jej ochranné pásmo | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením PR Vydrica bude v súlade s požiadavkami Európskej komisie zabezpečená právna ochrana územia, stanovia sa ciele ochrany a vhodný typ manažmentu daného územia, čím budú vytvorené podmienky pre ochranu prirodzených procesov, umožnenie prirodzeného vývoja spoločenstiev, zachovanie resp. obnovenie priaznivého stavu biotopov európskeho významu a priaznivého stavu druhov živočíchov európskeho významu, ktoré tvoria predmet ochrany PR Vydrica. Opatrenia sú prioritne zamerané na ochranu prirodzených procesov a umožnenie prirodzeného vývoja spoločenstiev, čím bude zabezpečená ochrana nie len pre vybrané biotopy a biotopy druhov živočíchov európskeho a národného významu, ale výsledným efektom bude zachovanie alebo zlepšenie stavu všetkých biotopov a druhov živých organizmov v danom území.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Vydrica a jej ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany PR Vydrica a celkové zvýšenie stupňa ochrany na piaty, resp. štvrtý stupeň, pozitívne ovplyvní všetky zložky okolitého ekosystému vrátane vôd.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Vydrica a jej ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany PR Vydrica a celkové zvýšenie stupňa ochrany pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Vydrica a jej ochranné pásmo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PR Vydrica a celkové zvýšenie stupňa ochrany pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje prírodná rezervácia Vydrica aj jej ochranné pásmo, vznikne nové chránené územie – PR Vydrica. PR Vydrica sa nachádza v Chránenej krajinnej oblasti Malé Karpaty, čiastočne sa prekrýva s Chráneným vtáčím územím SKCHVU014 Malé Karpaty a tromi územiami európskeho významu SKUEV0388 Vydrica, SKUEV1388 Vydrica a SKUEV0104 Homoľské Karpaty. Vyhlásenie PR Vydrica a jej ochranného pásma bude mať pozitívny vplyv na predmet ochrany všetkých dotknutých území.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Vydrica a jej ochranné pásmo | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. PR Vydrica sa prekrýva s vyššie uvedenými územiami európskej sústavy chránených území Natura 2000 a spolu s ďalšími územiami Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |